ສົງ​ຄາມ​ການ​ຄ້າ ເຮັດ​ໃຫ້​ຜູ້​ຜ​ະ​ລິດ​ກະ​ທຽມ ສ​ຫລ ໄດ້​ຮັບ​ທຸ​ລະ​ກິດ​ ຫຼາຍ​ຂຶ້ນ
ສ່ວນ​ນຶ່ງ​ກໍ​ເປັນ​ຍ້ອນ​ຄຳ​ໃຫ້​ການ​ ຂອງ​ພໍ່​ເຖົ້າ​ທ່ານ​ຄ​ຣິ​ສ​ໂຕ​ເຟີ ລັດ​ຖະ​ບານ​ສະ​ຫະ​ລັດ ​ຈຶ່ງ​ໄດ້​ຂຶ້ນ​ພາ​ສີ 377 ເປີ​ເຊັນ​ຕໍ່ກະ​ທຽມ​ຈີນ ຍ້ອນ​ການ​ຂາຍ​ທຸ້ມ​ຕະ​ຫຼາດ.
ເນື່ອງຈາກການເກັບກ່ຽວທີ່ບໍ່ຄ່ອຍດີ ແລະສົງຄາມການຄ້າລະຫວ່າງສະຫະລັດກັບຈີນ ເຮັດໃຫ້ໜີ້ສິນ ຂອງກະເສດຕະກອນສະຫະລັດ ສູງຂຶ້ນເປັນປະຫວັດການ 416 ຕື້ໂດລາໃນປີນີ້ ແຕ່ບໍ່ແມ່ນພວກກະເສດຕະກອນທັງໝົດຕົກຢູ່ໃນສະພາບ ທີ່ຫຍຸ້ງຍາກດັ່ງກ່າວ Calla Yu ນັກຂ່າວວີໂອເອ ມີລາຍງານກ່ຽວກັບເລື້ອງນີ້ ຊຶ່ງໄພສານ ຈະນຳເອົາລະອຽດ ມາສະເໜີທ່ານ ໃນອັນດັບ ຕໍ່ໄປ ທີ່ເມືອງກິລຣອຍ (Gilroy) ລັດຄາລີຟໍເນຍ ຊຶ່ງເປັນທີ່ຮູ້ຈັກການໃນຖານະ ເມືອງເອກກະທຽມອາເມຣິກາ ທ່ານຈະພົບເຫັນທຸກສິ່ງທຸກຢ່າງ ເປັນກະທຽມໄປໝົດ ແມ່ນແຕ່ຮູບແຕ້ມຢູ່ຕາມຝາ ໃນເຂດໃຈກາງເມືອງ ກໍແມ່ນ ກ່ຽວກັບກະທຽມ ສວນຂອງທ່ານຄຣິສໂຕເຟີ ເລີ້ມປູກກະທຽມມາໄດ້ 63 ປີແລ້ວ ໃນແຕ່ລະປີ ເຂົາເຈົ້າໄດ້ປູກແລະສົ່ງກະທຽມອອກຂາຍປະມານ 1 ພັນລ້ານຫົວ ບໍ່ຄືກັນກັບຟາມແຫ່ງອື່ນໆ ທີ່ໄດ້ຮັບຜົນກະທົບຈາກສົງຄາມການຄ້າຂອງລັດຖະບານປະທານາທິບໍດີດໍໂນລ ທຣຳ ກັບຈີນ ທຸລະກິດສຳລັບສວນຂອງທ່ານຄຣິສໂຕເຟີ ແມ່ນພວມຈະເລີນງອກງາມ ທ່ານເຄັນ ຄຣິສໂຕເຟີກ່າວກ່ຽວກັບເລື້ອງ ນີ້ວ່າ: ຫຼັງຈາກລັດຖະບານປະທານາທິບໍດີທຣຳ ໄດ້ເລີ້ມເກັບພາສີສອງຮອບຕໍ່ກະທຽມຈີນແລ້ວ ການຂາຍສຳລັບໂຄງການ ຂອງສວນຄຣິສໂຕເຟີໄດ້ເພີ້ມຂຶ້ນ 30 ເປີເຊັນໃນປີນີ້ ແຕ່ທຸລະກິດບໍ່ເຄີຍຢູ່ໃນສະພາບທີ່ດີແບບນີ້ມາກ່ອນ ທ່ານຄຣິສໂຕເຟີ ກ່າວວ່າ: ສ່ວນນຶ່ງກໍເປັນຍ້ອນຄຳໃຫ້ການຂອງພໍ່ເຖົ້າທ່ານຄຣິສໂຕເຟີ ລັດຖະບານສະຫະລັດຈຶ່ງໄດ້ຂຶ້ນພາສີ 377 ເປີເຊັນຕໍ່ກະທຽມຈີນ ຍ້ອນການຂາຍທຸ້ມຕະຫຼາດ ແຕ່ຈົນເທົ່າສົງຄາມການຄ້າເມື່ອໄວໆມານີ້ ການສົ່ງອອກກະທຽມສ່ວນໃຫຍ່ຂອງຈີນ ແມ່ນໄດ້ຖືກນຳມາຂາຍຢູ່ໃນຕະຫຼາດສະຫະລັດ ລາຄາສິນຄ້າກະທຽມຢູ່ລັດຄາລີຟໍເນຍ ແມ່ນສູງປະມານ 4 ເທົ່າ ຂອງລາຄາກະທຽມທີ່ນຳເຂົ້າຈາກຈີນ ແຕ່ຍ້ອນການເກັບພາສີໃໝ່ນີ້ ກະທຽມຈີນກ່ອງນຶ່ງຂອງຈີນ ຊຶ່ງເຄີຍຂາຍກັນໃນລາຄາ 15 ໂດລານັ້ນ ເວລານີ້ 45 ຫາ 50 ໂດລາ ສ່ວນກະທຽມອາເມຣິກັນແມ່ນຂາຍກັນໃນລະຄາປະມານ 60 ໂດລາ ທ່ານຄຣິສໂຕເຟີກ່າວວ່າ: ໃນຖານະທີ່ເປັນຜູ້ຊະນະ ແບບທີ່ບໍ່ຄ່ອຍໄດ້ເຫັນກັນໃນສົງຄາມການຄ້າ ທ່ານຄຣິສໂຕເຟີກ່າວວ່າ ທ່ານຍິນດີກັບການເກັບພາສີ ຕໍ່ຜະລິດຕະພັນຂອງຈີນ ແຕ່ກໍໃຫ້ການສະໜັບສະໜຸນຕໍ່ການຄ້າເສລີ ທ່ານຄຣິສໂຕເຟີ ກ່າວກ່ຽວກັບເລື້ອງນີ້ວ່າ: ເຖິງແມ່ນການເກັບພາສີໄດ້ຊ່ວຍຜູ້ຜະລິດກະທຽມອາເມຣິກາໃນໄລຍະສັ້ນກໍຕາມ ທ່ານຄຣິສໂຕເຟີເຊື່ອວ່າ ສົງຄາມການຄ້າ ບໍ່ແມ່ນສິ່ງທີ່ດີເລີຍ ສຳລັບສະຫະລັດກັບຈີນ Ken Christopher, Christopher Ranch: Ken Christopher, Christopher Ranch: Ken Christopher, Christopher Ranch: Ken Christopher, Christopher Ranch: